laion/Wikipedia-Exotic huggingface dataset:
מפעלי רנה ניימאן

מפעלי רנה ניימאן הייתה חברה משפחתית לייצור מצות, שבסיסה בעיר ווסלון שבחבל אלזס, מחוז ריין תחתון, צרפת, בקרבת גבול גרמניה–צרפת. החברה נוסדה בשנת 1850, והיא יצרנית המצות הוותיקה ביותר בצרפת. החברה הוקמה בקומונה אודרזהיים שבחבל אלזס, מחוז ריין תחתון על ידי סלומון ניימאן. בשנת 1870, לאחר שהחברה הצליחה מאוד מבחינה מסחרית, היא הועברה על ידי סלומון ניימאן ובנו בנוא לעיר ווסלון. בשנת 1919, נכדו של סלומון ניימאן, רנה, שינה את שם החברה ל - Établissements René Neymann והתחיל לשווק את המצות גם לציבור הלא יהודי. ייצור המצות הופסק במהלך מלחמת העולם השנייה, כאשר בעלי המפעל הוגלו, המפעל נסגר והמכונות נגנבו. הייצור התחדש בשנת 1948. בשנות ה-60 וה-70 של המאה העשרים, רוברט ניימאן, בנו של רנה ניימאן, הרחיב את קווי הייצור והכניס מכונות חדשות ומודרניות. החברה התחילה לייצר מצות מקמחים שונים, והקימה קו למוצרים אורגניים. המצות הכשרות לפסח יוצרו בהשגחת הרב הראשי של שטרסבורג. ב-1 בינואר 1976, הוקמה החברה Société d'Exploitation des Établissements René Neymann, SARL,בניהולו של ז'אן קלוד ניימן, נינו של המייסד, סלומון ניימן שהופקדה על ניהול מפעלי רנה ניימאן. כ-62% מייצור החברה נועד לייצוא לאיחוד האירופי, בעיקר לאיטליה, גרמניה, הולנד ושווייץ, אך גם לרוסיה וליפן. מנכ"ל החברה, ז'אן קלוד ניימאן, הסביר כי " הצרכן היפני נראה לנו סקרן לגלות מוצרים חדשים, אבל נשאר תובעני מאוד, רגיש לבריאות ולאקולוגיה" בשנת 2008, החברה השתתפה בדוכן אלזס ביריד האוכל הבינלאומי בשנחאי. החברה לא ייצאה לישראל. בשנת 2017, בית המשפט המחוזי בעיר סברנה (Saverne), צרפת, החליט על פירוק החברה. Daniel Treiman, From Alsatian town, France's oldest matzah-maker sells to the world, Jewish Telegraphic Agency, ‏2014-04-07 (באנגלית אמריקאית) Robert NEYMANN French Corporate - STE EXPL ETS NEYMANN RENE Redressement judiciaire Societe D'Exploitation Des Etablissements Rene Neymann Fabrique De Pains Azymes à Wasselonne (305350522) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפעלי רנה ניימאן".
מוחמד דאודה

מוחמד דאודה (באנגלית: Mohammed Dauda; נולד ב-20 בפברואר 1998 בגאנה) הוא כדורגלן גנאי המשחק בעמדת קשר הכנף בקבוצת טנריפה מהליגה הספרדית השנייה, בהשאלה מאנדרלכט. דאודה החל את הקריירה המקצוענית שלו באסאנטה קוטוקו מליגת העל הגאנאית. ב-3 בינואר 2017 חתם דאודה באנדרלכט מליגת העל הבלגית. ב-4 בפברואר 2018 ערך את הופעת הבכורה שלו בקבוצה הבוגרת של המועדון, בתיקו 2-2 נגד מכלן במסגרת המחזור ה-25 בליגה לעונת 2017/2018. ב-31 בינואר 2019 הושאל דאודה למשך חצי עונה לוויטסה ארנהם מליגת העל ההולנדית. ב-10 בפברואר ערך את הופעת הבכורה שלו במועדון, בהפסד 1–2 לחרונינגן במסגרת המחזור ה-21 בליגה לעונת 2018/2019. ב-24 בפברואר הבקיע את שער הבכורה שלו במועדון, בניצחון 0–3 על אמן במסגרת המחזור ה-23 בליגה. בסך הכל ערך 16 הופעות ליגה במהלך תקופת ההשאלה, בהן הבקיע שלושה שערים. ב-29 באוגוסט 2019 הושאל דאודה למשך עונה אחת לאסביירג מליגת העל הדנית. ב-1 בספטמבר ערך את הופעת הבכורה שלו במועדון, בהפסד 0–1 לאורהוס גימנסטיקפוינין במסגרת המחזור השמיני בליגה לעונת 2019/2020. ב-24 בנובמבר הבקיע את שער הבכורה שלו במועדון, בניצחון 1–2 על סילקבור במסגרת המחזור ה-17 בליגה. בסך הכל ערך 22 הופעות ליגה במדי המועדון, בהן הבקיע ארבעה שערים. ב-31 באוגוסט 2021 הושאל דאודה למשך עונה אחת לקרטחנה מהליגה הספרדית השנייה. ב-4 בספטמבר ערך את הופעת הבכורה שלו במועדון, בניצחון 0–1 על ריאל סוסיאדד ב' במסגרת המחזור הרביעי בליגה לעונת 2021/2022. ב-3 באוקטובר הבקיע את שער הבכורה שלו במועדון, בהפסד 1–4 ללאס פאלמאס במסגרת המחזור השמיני בליגה. הוא ערך 35 הופעות ליגה במהלך תקופת ההשאלה, בהן הבקיע תשעה שערים. ב-22 ביולי 2022 הושאל דאודה למשך עונה אחת לטנריפה מהליגה הספרדית השנייה. ב-13 באוגוסט ערך את הופעת הבכורה שלו במועדון, בהפסד 1–2 לאייבר במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במועדון. מוחמד דאודה, באתר Transfermarkt מוחמד דאודה, באתר Soccerway מוחמד דאודה, באתר BDFutbol מוחמד דאודה, באתר WorldFootball.net מוחמד דאודה, באתר FootballDatabase.eu Mohammed Dauda, velocidad y verticalidad para el ataque del Efesé באתר הרשמי של קרטחנה, 31 באוגוסט 2021 (בספרדית) MOHAMMED DAUDA ON LOAN TO CD TENERIFE באתר הרשמי של אנדרלכט, 22 ביולי 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד דאודה".
יחזקאל קצב (כדורגלן)

יחזקאל קצב (1 בינואר 1945 בגדאד, ממלכת עיראק – 10 ביוני 2022, ראשון לציון, ישראל), היה כדורגלן ישראלי, אשר שיחק בעמדת הבלם, ומזוהה בעיקר עם קבוצת מכבי יפו. בתקופת פעילותו נחשב לאחד מבלמי הכדורגל הטובים בישראל. קצב אשר שיחק בנבחרת ישראל, היה שותף לזכייתה בגביע אסיה בכדורגל 1964. יחזקאל קצב נולד בבגדאד. ב-1951 עלה עם משפחתו לישראל במסגרת מבצע עזרא ונחמיה. לאחר עלייתה התגוררה המשפחה בשכונת קריית שלום בתל אביב, סמוך למגרשה של קבוצת גדנ"ע יהודה. ב-1956 החל לשחק בקבוצת גדנ"ע יהודה ועימו שיחקו בסגל גם משה רומנו, יוסי משולם ודוד קרקו. לאחר גיוסו לצה"ל שיחק בנבחרת גייסות השריון בכדורגל ביחד עם מרדכי שפיגלר, מוצי לאון, גדי צלניקר, זאב זלצר, דני בורסוק וישעיהו שווגר, וב-1964 זכה עימה באליפות צה"ל בכדורגל. ב-1963 ביוזמתו של מוצי לאון עבר לשחק בקבוצת מכבי יפו. ב-1964 צורף לסגל נבחרת ישראל בכדורגל אשר אומנה על ידי יוסף מרימוביץ', וזכה עמה בגביע אסיה בכדורגל. ב-1966 זומן שוב לסגל הנבחרת, נכלל בסגל המורחב אך לא שותף בפועל במשחקיה. קצב שיחק בקבוצת מכבי יפו עד 1972, רשם 201 משחקי ליגה ובהם כבש 8 שערים. ב-1972 פרש ממשחק פעיל. קצב אימן את קבוצת הנוער של מכבי יפו בשנים 1974–1975. הלך לעולמו בראשון לציון ב-2022 והוא בן 77 שנים. הובא לקבורה בבית הקברות העירוני בעירו. גדנ"ע תל אביב יהודה מחזיקת גביע המדינה לנוער "קרנר": 1961/1962 מחזיקת גביע המדינה לנוער: 1962/1963 נבחרת ישראל גביע אסיה: 1964 מכבי יפו סגנית אלופת ישראל: 1963/1964 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא יחזקאל קצב בוויקישיתוף יחזקאל קצב, באתר ההתאחדות לכדורגל בישראל יחזקאל קצב, באתר National Football Teams נבחרת ישראל בכדורגל זוכה בגביע אסיה 1964, באתר סינמטק ירושלים וארון יאמן את מכבי יפו, מעריב, 6 באוקטובר 1970 הבלם קצב העניק הנצחון הדחוק למובילה, דבר, 4 במרץ 1971 מכבי יפו הפתיעה את ארג'ס הרומנית 0–3, דבר, 16 בספטמבר 1971 אשר גולדברג‏, מרוקבן עד מוצי ליאון: כוכבי העבר עשו כבוד ליחזקאל קצב, באתר וואלה, 14 בספטמבר 2022 אשר גולדברג‏, שחקן העבר יחזקאל קצב, אגדת מכבי יפו, הלך לעולמו בגיל 77, באתר וואלה, 11 ביוני 2022. ה-11 של העונה, על המשמר, 14 ביולי 1964. יעקב שחר, ‏"כל מי שצמח בשכונה וגדל בגדנ"ע יהודה, יצא לדרך היושר", באתר גלובס, 16 באפריל 2010. שלושה כדורגלנים צורפו, על המשמר, 19 במאי 1964. הסגל הלאומי ישחק ב-9 בפברואר עם "סטיאואה" מרומניה. דגמי וקצב צורפו וגביזון שוחרר, דבר, 3 בפברואר 1966.
Kh-32

Kh-32 (ברוסית: X-32) הוא טיל שיוט אוויר-קרקע על-קולי רוסי, עם טווח של 600–1,000 ק"מ שפותח על ידי חברת MKB Raduga מבוסס על ה-Kh-22. הטיל נכנס לשירות בשנת 2016 כחימוש למפציצי Tu-22M3M. טיל Kh-32 מיוצר לפי גוף טיל Kh-22 והממדים הגאומטריים שלהם זהים לחלוטין. משקל ראש הנפץ הצטמצם ל-500 קילוגרם כדי לשפר את הטווח. וכן הותקן מנוע אחר וחזק יותר. הטווח המרבי הוא 997 קילומטרים ועל כן ניתן לשגר אותו מחוץ לטווח המרבי של מטוסי F/A-18 Super Hornets של הצי האמריקאי, שלהם רדיוס לחימה מרבי של כ-885 קילומטרים. על פי דיווחים השימוש המבצעי הראשון בטילי Kh-32 נעשה בשנת 2022 במסגרת מלחמת רוסיה-אוקראינה. "New Kh-32 Antiship Missile Becomes Operational in Russia - part 1". navyrecognition.com. 26 במרץ 2018. נבדק ב-10 במאי 2020. {{cite web}}: (עזרה) "New Russian cruise missiles to hit targets from 130,000 feet". UPI.com. 2016-08-30. נבדק ב-2021-08-08. Lockie, Alex. "Russia upgraded a nuclear bomber â€" and its missiles are a nightmare for US Navy aircraft carriers". Business Insider. נבדק ב-23 בינואר 2019. {{cite web}}: (עזרה) https://twitter.com/ndvori/status/1543244884139823106, Twitter שינוי כללי המשחק? דיווח: רוסיה השתמשה בנשק קטלני חדש באוקראינה, באתר מעריב (באנגלית)
פרנסיס לגאט צ'נטרי

פרנסיס לגאט צ'נטרי (באנגלית: Francis Leggatt Chantrey; ‏ 1781, שפילד – 1841, לונדון) היה פסל אנגלי מוביל של פסלי דיוקן בתקופת העוצרות. בהגיע צ'נטרי לגיל 12 נפטר אביו שהיה בעל משק, נגר וגלף עץ ואמו נישאה בשנית. צ'נטרי יזם את התמחותו אצל גלף עץ ומצפה בזהב בשם רמזי ואשר בביתו פגש את הצייר ומומחה המצוטינט ג'ון רפאל סמית'(אנ') שזיהה את כישרונו ונתן לו שיעורים בציור והציגו מאוחר יותר בפני פטרוני אמנות. צ'נטרי הצליח לבנות לעצמו סטודיו של אמן דיוקנאות. צ'נטרי חילק את זמנו בין שפילד ולונדון שם למד באקדמיה המלכותית לאמנויות. צ'נטרי נישא לבת דודתו ובעזרת הנדוניה כיסה את חובותיו והתבסס בלונדון. בשנת 1814 ושוב בשנת 1815 ביקר במוזיאון הלובר והתרשם מעבודותיהם של טיציאן ורפאל. בשנת 1819 ביקר ברומא שם פגש את ברטל תורוואלסן ואנטוניו קנובה. בשנת 1828 הקים בית יציקה של פסלים בממדים גדולים. כולל פסלי רכוב. פסל רכוב של ג'ורג' הרביעי בכיכר טרפלגר פסל ג'ורג' הרביעי באדינבורו פסל של ג'ורג' וושינגטון בבית הממשל הישן של מדינת מסצ'וסטס בבוסטון במגזין הארפר'ס ויקלי פסל של ג'ון דלטון במנצ'סטר פסל של ויליאם פיט הבן באדינבורו פסל רכוב של ארתור ולסלי, הדוכס הראשון מוולינגטון בחזית הבורסה בלונדון פרוטומה של וולטר סקוט בנובה סקוטיה פרוטומה של ג'ון רפאל סמית' מאת צ'נטרי במוזיאון ויקטוריה ואלברט מדיה וקבצים בנושא פרנסיס לגאט צ'נטרי בוויקישיתוף פרנסיס לגאט צ'נטרי, באתר אנציקלופדיה בריטניקה (באנגלית)
יהדות קוראסאו

יהדות קוראסאו היא הקהילה היהודית הוותיקה ביותר ביבשת אמריקה והיא קיימת מ-1651. לקהילה הייתה השפעה משמעותית על ההיסטוריה של קוראסאו. כיום יש באי מספר קהילות אשכנזיות ומספר קהילות ספרדיות. נכון ל-2000 חיים באי כ-300 יהודים. באי בית הכנסת העתיק ביותר שעדיין בשימוש ביבשת אמריקה והקהילה היהודית הוותיקה ביותר ביבשת - הקהילה נוסדה בשנת 1651 ובית הכנסת מקוה ישראל-עמנואל בשנת 1703. היהודי הראשון שהגיע לאי היה שמואל כהן, הוא היה יזם שהגיע על הספינה בראשות יוהאן ון-וולבייק שכבש את האי מהספרדים בשנת 1643. הקהילה נוסדה כאשר בשנת 1651, ז'ואו דה-ילן, הביא כ-10 משפחות מהקהילה היהודית הפורטוגזית של אמסטרדם להתיישב באי. הם הקימו את הקהילה, מקוה ישראל, ומרביתם עבדו במטע התקווה באי. את הקבוצה השנייה הביא לאי יצחק דה-קוסטה בשנת 1659. הקבוצה הביאה איתה גם את ספר התורה הראשון באי, אשר הובא מקהילת הספרדים של אמסטרדם. ספר התורה עדיין משמש את הקהילה בבית הכנסת מקוה ישראל. בתחילה ניסו היהודים להיות עובדי אדמה, אבל בסופו של דבר רובם התרכזו בעיר הבירה וילמסטאד ועברו להיות סוחרים שהיו אחראים על הסחר עם אירופה. במפקד של 1836 נמנו באי 764 יהודים, מהם רק 66 עניים. יצחק מרדכי יוסט תיאר את הקהילה באי בסביבות שנת 1845: "ושם שתי בתי תפלות האחת אשר שמה מקוה ישראל בתוך העיר, ושם השנית נוה שלום מעבר לחוף, אך דלתות השנית סוגרו מבלי באי תפלה. שם גם בית ספר תלמוד תורה לנערים עניים. גם הקהל הזה נותן שכר לשלשה רבנים וליתר בעלי פקודות הקהלה." היהודים בקוראסאו תוארו בהכרמל בשנת 1860 כמי שמקפידים על שמירת המצוות יותר מיהודי פרמריבו. בשנת 1864 שליש מהקהילה נפרדה והקימה בית כנסת רפורמי, 'בית עמנואל'. אך כעבור 100 שנה התאחדו הקהילות שוב לקהילת מקוה ישראל-עמנואל המתפללת בסגנון היהדות הרקונסטרוקטיבית. בתחילת המאה ה-20 החלו להגיע יהודים מתפוצות אשכנז, שלא נתקבלו בסבר פנים יפות על ידי הקהילה הספרדית. על כן הקימו קהילה משל עצמם שנקראה "מועדון מאוחד" ואת בית הכנסת "שערי צדק" בשכונת סקרלו. בהמשך, עבר בית הכנסת לשכונת מהאי לבית שהוסב לבית כנסת. בשנת 2006, נבנה בית הכנסת החדש ברחוב מגדלנווכ. בית הכנסת נחשב לאורתודוקסי ופועל בשבתות ובימים טובים. באמצע העשור השני של המאה ה-21, אין רב קבוע באי ואולם הקהילה מזמינה שליחים בחגים ובימים הנוראים. בשבתות, חברי הקהילה מנחים את התפילה בית הקברות "בית חיים" של הקהילה היהודית שוכן ליד העיירה בלנהיים שבמערב האי. בית הקברות, כשאר מוסדות הקהילה היהודית, הוקם על ידי מהגרים שהגיעו מהולנד, שניסו לחקות את אורח החיים בקהילה היהודית באמסטרדם. מכאן נלקח שם בית הקברות, וכן סגנון המצבות הדומה בייחודו לבית הקברות "בית חיים" שבאודרקרק. בית הקברות נוסד בשנת 1659 והוא נחשב לבית הקברות היהודי העתיק ביותר בחצי הכדור המערבי. קברי הנפטרים הראשונים לא נשאו אבני מצבות כיוון שהיו צריכים לייבא אותן מאיטליה או מהולנד. הקבורה הראשונה בבית הקברות הייתה של יהודית נוניס דה-פונסיקה שנפטרה בתאריך ה' בשבט תכ"ח. מעריכים שבבית הקברות נקברו כ-5200–5500 יהודים, אולם רק למחציתם הוצבו מצבות כמקובל. הקורות החדשות, הכרמל, 5 בספטמבר 1860 אמעריקא, הכרמל, 30 בנובמבר 1860
אבראהים דנלאד

אבראהים דנלאד (באנגלית: Ibrahim Danlad; נולד ב-2 בדצמבר 2002 באקרה שבגאנה) הוא כדורגלן גנאי המשחק בעמדת השוער בקבוצת אסאנטה קוטוקו מליגת העל הגאנאית. דנלאד הצטרף לקבוצת אסאנטה קוטוקו מליגת העל הגאנאית לקראת עונת 2016/2017. ב-9 בדצמבר 2019 הושאל לברקום צ'לסי מליגת העל הגאנאית. ב-18 במרץ 2021 הושאל לקינג פייסל בייבס מליגת העל הגאנאית. נכלל בסגל נבחרת גאנה לטורניר מונדיאל 2022, על-אף שלא ערך הופעות במדי הנבחרת עד למועד הזימון. אסאנטה קוטוקו אליפות גאנה (1): 2021/2021 נבחרת גאנה עד גיל 20 גביע אפריקה לאומות עד גיל 20 (1): 2021 אבראהים דנלאד, באתר Transfermarkt אבראהים דנלאד, באתר Soccerway אבראהים דנלאד, באתר WorldFootball.net אבראהים דנלאד, באתר National Football Teams אבראהים דנלאד, באתר FootballDatabase.eu Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
כמאל סווה

כמאל סווה (באנגלית: Kamal Sowah; נולד ב-9 בינואר 2000 בסבון זנגו שבגאנה) הוא כדורגלן גנאי המשחק בעמדת קשר הכנף בקבוצת סטנדרד לייז' מליגת העל הבלגית ובנבחרת גאנה. סווה גדל באקדמיית רייט טו דרים הגנאית. ב-31 בינואר 2018 חתם סווה על חוזה לארבע עונות וחצי בלסטר סיטי מהפרמייר ליג. באותו יום הושאל ללוון. הוא שיחק במועדון במסגרת ליגת העל הבלגית וליגת המשנה הבלגית, וערך 63 הופעות ליגה במדי המועדון, בהן הבקיע 11 שערים. ב-27 באוגוסט 2021 חתם סווה בקלאב ברוז' מליגת העל הבלגית. ב-10 בספטמבר ערך את הופעת הבכורה שלו במועדון, בניצחון 3-0 על אוסטנדה במסגרת המחזור השביעי בליגה לעונת 2021/2022. ב-31 בינואר 2022 הושאל סווה לא.ז. אלקמאר מליגת העל ההולנדית עד לתום עונת 2021/2022. ב-13 בפברואר ערך את הופעת הבכורה שלו במועדון, בניצחון 4-1 על גו אהד איגלס במסגרת המחזור ה-22 בליגה. בסך הכל ערך שמונה הופעות ליגה במהלך תקופת ההשאלה. נכלל בסגל נבחרת גאנה לטורניר מונדיאל 2022, על-אף שלא ערך הופעות במדי הנבחרת עד למועד הזימון. ב-17 בנובמבר 2022 ערך סווה את הופעת הבכורה שלו בנבחרת גאנה, בניצחון 2-0 על נבחרת שווייץ במשחק ידידות לקראת מונדיאל 2022. קלאב ברוז' אליפות בלגיה (1): 2021/2022 הסופר קאפ הבלגי (1): 2022 כמאל סווה, באתר Transfermarkt כמאל סווה, באתר Soccerway כמאל סווה, באתר WorldFootball.net כמאל סווה, באתר National Football Teams כמאל סווה, באתר FootballDatabase.eu Ghanaian youngster Kamal Sowah pens Leicester City deal באתר Ghanasoccernet, ‏ 31 בינואר 2018 (באנגלית) Toptalent for OHL באתר הרשמי של לוון, 31 בינואר 2018 (בהולנדית) Kamal Sowah signs for Club Brugge באתר הרשמי של לסטר סיטי, 27 באוגוסט 2021 (באנגלית) Sowah winteraanwinst AZ באתר הרשמי של א.ז. אלקמאר, 31 בינואר 2022 (בהולנדית) Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
צ'ו יאנג-ווק

קוריאה זהו שם קוריאני; שם המשפחה הוא צ'ו. צ'ו יאנג-ווק (בקוריאנית: 조영욱; נולד ב-5 בפברואר 1999 בסיאול שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת סיאול מליגת העל הדרום קוריאנית ובנבחרת קוריאה הדרומית. צ'ו החל לשחק בקבוצה הבוגרת של סיאול במסגרת ליגת העל הדרום קוריאנית החל משנת 2018. ב-21 בינואר 2022 ערך צ'ו את הופעת הבכורה שלו בנבחרת קוריאה הדרומית, בניצחון 4-0 על נבחרת מולדובה במשחק ידידות. במשחק זה הבקיע את שער הבכורה שלו בנבחרת. מדיה וקבצים בנושא צ'ו יאנג-ווק בוויקישיתוף צ'ו יאנג-ווק, ברשת החברתית אינסטגרם צ'ו יאנג-ווק, באתר Transfermarkt צ'ו יאנג-ווק, באתר Soccerway צ'ו יאנג-ווק, באתר WorldFootball.net צ'ו יאנג-ווק, באתר National Football Teams צ'ו יאנג-ווק, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'ו יאנג-ווק".
קיישר פולר

קיישר פולר ספנס (בספרדית: Keysher Fuller Spence; נולד ב-12 ביולי 1994 בלימון שבקוסטה ריקה) הוא כדורגלן קוסטה ריקאי המשחק בעמדת המגן הימני בקבוצת ארדיאנו מליגת העל של קוסטה ריקה ובנבחרת קוסטה ריקה. פולר החל את הקריירה המקצוענית שלו בקבוצות ג'נרסיון סאפריסה טיבאס ואורוגוואי דה קורונדו מהליגות הנמוכות בקוסטה ריקה. בעונת 2017/2018 שיחק פולר במוניסיפל גרסיה מליגת העל של קוסטה ריקה. הוא ערך 38 הופעות ליגה במדי המועדון, בהן הבקיע ארבעה שערים. ב-1 ביולי 2018 חתם פולר בארדיאנו מליגת העל של קוסטה ריקה. ב-2 בפברואר 2019 ערך פולר את הופעת הבכורה שלו בנבחרת קוסטה ריקה, בהפסד 2-0 לנבחרת ארצות הברית במשחק ידידות. ב-26 במרץ הבקיע את שער הבכורה שלו בנבחרת, בניצחון 1-0 על נבחרת ג'מייקה במשחק ידידות. הוא היה חלק מסגל נבחרת קוסטה ריקה בטורנירים גביע הזהב 2019 וגביע הזהב 2021. נכלל בסגל הנבחרת לטורניר מונדיאל 2022. מדיה וקבצים בנושא קיישר פולר בוויקישיתוף קיישר פולר, באתר Transfermarkt קיישר פולר, באתר Soccerway קיישר פולר, באתר WorldFootball.net קיישר פולר, באתר National Football Teams קיישר פולר, באתר FootballDatabase.eu https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)
יוסטין סאלאס

יוסטין דלפין סאלאס גומס (בספרדית: Youstin Delfín Salas Gómez; נולד ב-17 ביוני 1996 בקריארי שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת דפורטיבו סאפריסה מליגת העל של קוסטה ריקה ובנבחרת קוסטה ריקה. סאלאס שיחק בקבוצות סנטוס דה גואפילס, ארדיאנו, לה יו ומוניסיפל גרסיה מליגת העל של קוסטה ריקה. ב-1 ביולי 2022 חתם בדפורטיבו סאפריסה מליגת העל של קוסטה ריקה. ב-12 בנובמבר 2021 ערך סאלאס את הופעת הבכורה שלו בנבחרת קוסטה ריקה, בהפסד 0–1 לנבחרת קנדה במסגרת מוקדמות מונדיאל 2022. נכלל בסגל הנבחרת לטורניר מונדיאל 2022. ארדיאנו אליפות קוסטה ריקה (1): 2018/2019 אפרטורה יוסטין סאלאס, באתר Transfermarkt יוסטין סאלאס, באתר Soccerway יוסטין סאלאס, באתר WorldFootball.net יוסטין סאלאס, באתר National Football Teams יוסטין סאלאס, באתר FootballDatabase.eu https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)
בר ברימר

בר ברימר (נולד ב-13 בנובמבר 1997) הוא שחקן ודוגמן ישראלי. חבר של אגם בוחבוט מאז גיל 6, עסק ברימר בכדורגל ואף שיחק בליגה הלאומית. בעת גיוסו לצה"ל, הוא לא קיבל תקן של "ספורטאי מצטיין" ובשל האילוצים, זנח את הענף. בפברואר 2020 השתתף בפרק האחרון של סדרת הרשת של כוכבת הרשת שירלי לוי, "שירלי לוי מוצאת אהבה". במאי 2021 פורסם כי ברימר לוהק לעונה החמישית של סדרת הנוער "כפולה", שעלתה לשידור בספטמבר של אותה שנה. באוקטובר לוהק ברימר לתפקיד פיטר פן במחזמר "פיטר פן", שהיה עתיד לעלות בחנוכה של אותה שנה, אך בשל מגפת הקורונה נדחה המחזמר ולאחר מכן בוטל. בנובמבר 2020 עלתה לאוויר העונה השנייה של סדרת הנוער הקומית "אבא מטפלת", אליה הצטרף ברימר בתפקיד רואי. במאי 2021 כיכב בווידאו קליפ של אגם בוחבוט לצד לינור אברג'יל. ביולי 2021 עלתה סדרת הדרמה היומית "בעלת החלומות", בה ברימר מגלם את ליאור ברוך. באותה שנה השתתף גם במופע הפסטיגל. במרץ 2022 עלתה לאוויר העונה השלישית של סדרת הנוער "זיגי", אליה הצטרף ברימר בתפקיד איתמר נחמיה מיכאלי. במאי 2022 עלתה העונה השלישית של סדרת הנוער "ספיידרז", אליה הצטרף ברימר בתפקיד גיא. בספטמבר עלתה לאוויר סדרת הנוער הקומית "גולדה ומאיר", בה ברימר מככב לצד אוראל צברי, קווין רובין ונאיה בינשטוק. בינואר 2024 השתתף בסדרה מתוקים בתפקיד עידו לצד עמוס תמם, רותם סלע, אסי עזר, ועוד. ברימר עבד בקמפיינים עם חברות האופנה אדידס, קלווין קליין, טומי הילפיגר, פקטורי 54, One Project. מאז שנת 2021 ברימר בזוגיות עם הזמרת הישראלית אגם בוחבוט. בשנת 2022 חשף ברימר כי הגיש תלונה במשטרה על הטרדה מינית שעבר בהיותו בן 21. מדיה וקבצים בנושא בר ברימר בוויקישיתוף בר ברימר, ברשת החברתית אינסטגרם בר ברימר, באתר ההתאחדות לכדורגל בישראל בר ברימר, במיזם "אישים" לתיעוד היצירה הישראלית בר ברימר, במסד הנתונים הקולנועיים IMDb (באנגלית) בר ברימר, באתר "אידיבי", מאגר הידע העברי לקולנוע ישראלי ועולמי בר ברימר, במסד הנתונים הקולנועיים KinoPoisk (ברוסית) הדס בשן, ‏אני כולי ילד, מה גבר סקסי?, באתר ‏מאקו‏, 7 באפריל 2021 בר ברימר מדבר על הפרישה המפתיעה | א' עד ת', סרטון בערוץ "אתר הנוער פרוגי", באתר יוטיוב (אורך: 17:58), 22 באוקטובר 2020 שירלי לוי מוצאת אהבה הסוף., סרטון בערוץ "שירלי לוי", באתר יוטיוב (אורך: 11:14), 27 בפברואר 2020 משה אבוטבול, פרסום ראשון: זה הכוכב שילחם על ליבה של נועה קירל, באתר פרוגי, 7 במאי 2020 משה אבוטבול, כמו ציפור בשמיים: בר ברימר לוהק למחזמר חנוכה, באתר פרוגי, 20 באוקטובר 2020 בר ברימר: "חסרה לי זוגיות בחיים", באתר מגזין את, ‏7 בינואר 2021 אגם בוחבוט - כל העולם, וידאו קליפ של השיר בערוץ "אגם בוחבוט - הערוץ הרשמי", באתר יוטיוב (אורך: 3:19), 4 במאי 2021 משה אבוטבול, באמצע אוגוסט: כוכבי הנוער חוזרים לבית הספר, באתר פרוגי, 12 באוגוסט 2020 לי מור, בר ברימר: "יצאתי עם המון סוגים של בחורות", באתר ישראל היום, 7 בינואר 2021 ערב טוב עם גיא פינס, ‏"הייתי בן 21, זה היה לי נורא אבל עמדתי בזה", באתר ‏מאקו‏, 31 ביולי 2022
גדר ההפרדה של מלייה

גדר ההפרדה של מלייה היא מחסום הפרדה בגבול מרוקו–ספרד (אנ') בעיר מלייה בספרד, שהיא אחת משתי הקהילות אוטונומיות של ספרד בצפון אפריקה (יחד עם סאוטה). הגדר נבנתה על ידי ספרד, ומטרתה המוצהרת היא לעצור את ההגירה הבלתי חוקית וההברחות ממרוקו. הגבול במלייה והגבול בגדר ההפרדה של סאוטה הם שני הגבולות היבשתיים היחידים בין האיחוד האירופי למדינה אפריקאית. בספטמבר 2005 ניסו כמה אלפי מהגרים מאפריקה שמדרום לסהרה לטפס מעל הגדרות, בכמה גלים. כ-700 עברו את הגדרות בעוד ששישה מתו בעימותים עם כוחות הביטחון המרוקאים. אירועי 2005 בגדרות הגבול של מלייה וסאוטה היו החומר לסרט התיעודי "קורבנות העושר שלנו" (בצרפתית: Victimes de nos richesses). 200 בני אדם ניסו לטפס על הגדר ו-30 אף הצליחו באוגוסט 2020, חלק מ-2,250 בני אדם שנכנסו לסאוטה ומלייה באותה שנה. 87 אנשים נוספים טיפסו על הגדר ב-19 בינואר 2021, תשעה נלקחו לבית החולים. כאלפיים בני אדם עלו על הגדר ב-25 ביוני 2022, מתוכם 133 הצליחו להגיע לצידה השני. 18 בני אדם נהרגו וכמה נוספים פונו לבית החולים. רגשות נגד הגירת מהגרים אפריקאים הניעו את ממשלת ספרד בראשות חוסה לואיס רודריגס ספאטרו לבנות גדר גבול חדשה ב-2005. גדר הגבול הזו, שנבנתה לצד שתי הקיימות, אוטמת לחלוטין את הגבול. בשנת 2018, שר הפנים החדש של ספרד זיהה את הרגש נגד ההגירה ממנו נובעת הגדר, והבטיח להחליף את חוט התיל העובר לאורך חלקה העליון באמצעי הרתעה הומניים יותר. "שר הפנים החדש של ספרד נשבע לעשות כל מה שאפשר כדי להסיר את גדרות התיל נגד המהגרים, המפרידים בין מרוקו לשטחים הספרדיים של סאוטה ומליה". בניית מחסום תיל שלישי עלתה לספרד 33 מיליון אירו. הוא מורכב מ-11 קילומטרים של גדרות מקבילות בגובה 3 מטרים שעליהן תיל דוקרני, עם עמדות שמירה וכביש שעובר ביניהן. כבלים תת-קרקעיים מחברים זרקורים, חיישני רעש ותנועה ומצלמות וידאו לתא בקרה מרכזי. ב-2005 גובה הגדרות הוכפל ל-6 מטרים. כמו כן, על מנת להקל על מעצרם של הפולשים נוספו אמצעים להאטתם ללא נזק. למרות שלוש הגדרות שנבנו, אנשים עדיין עוברים אותן ומגיעים לשטח ספרד. גדר ההפרדה של סאוטה מדיה וקבצים בנושא גדר ההפרדה של מלייה בוויקישיתוף Bilefsky, Dan (2017-02-20). "More Migrants Storm Fence to Enter Ceuta, Spanish Enclave in Africa". The New York Times. ISSN 0362-4331. נבדק ב-2017-05-12. Woolls, Daniel; Emmanuel Tumanjong; Todd Pitman. "Far from home, African immigrants tell families about grueling ordeals to reach Europe". Union-Tribune Publishing Co. Associated Press. נבדק ב-2008-01-06. Barlet, Olivier. "Victimes de nos richesses". Africultures (בצרפתית). אורכב מ-המקור ב-1 בינואר 2013. נבדק ב-16 במרץ 2012. {{cite news}}: (עזרה) "Migrants scale border fences to enter Spanish enclave". ABC News (באנגלית). AP. 19 בינואר 2021. נבדק ב-20 בינואר 2021. {{cite news}}: (עזרה) "Eighteen dead trying to cross into Spanish enclave of Melilla". BBC News (באנגלית). BBC. 2022-06-25. נבדק ב-2022-06-25. "Ceuta and Melilla: Spain wants rid of anti-migrant razor wire". BBC News. 14 ביוני 2018. {{cite news}}: (עזרה) "How a border wall works in Melilla, Spain, a gateway between Europe and Africa 2019".
Sharpay's Fabulous Adventure

Sharpay's Fabulous Adventure הוא אלבום הפסקול מהסרט "ההרפתקה המדהימה של שארפיי". הוא יצא לאור בארצות הברית על ידי וולט דיסני רקורדס ב-19 באפריל 2011. "ההרפתקה המדהימה של שארפיי" הוא ספין-אוף של סדרת הסרטים "היי סקול מיוזיקל". בתור הכוכבת הראשית, אשלי טיסדייל נדרשה להקליט מספר שירים. מאוחר יותר השירים נארזו יחד לאלבום פסקול. כוכב הסרטים המקוריים, לוקאס גראביל, הקליט גרסת כיסוי ללהיט "Baby" של ג'סטין ביבר לסרט. השיר "Gonna Shine" הפך לסינגל הראשון של האלבום והושמע בבכורה עולמית ברדיו דיסני ב-25 במרץ 2011. הערה: רצועות 7 ו-8 אינן זמינות בחנויות דיגיטליות. גרסת הדלוקס היא בלעדית לוולמארט, והיא שוחררה ב-13 בספטמבר 2011. מידע על האלבום Sharpay's Fabulous Adventure באתר MusicBrainz האלבום Sharpay's Fabulous Adventure באתר ספוטיפיי "Sharpay's Fabulous Adventure". Disney.com. נבדק ב-2011-03-29. Tisdale, Ashley (2010-05-22). "Ashley Tisdale: Off to record some music for Sharpay's movie!". Twitter. נבדק ב-2010-05-22. Andreeva, Nellie (2010-06-08). "Disney Channel Taps Director, Cast For HSM Offshoot 'Sharpay's Fabulous Adventure'". Deadline. נבדק ב-2010-06-08.